cyanic-selkie/wikianc huggingface dataset:
तैत्तिरीयोपनिषद
कथा
अब की बार भृगु को ब्रह्म के रूप में मन ज्ञात हुआ, जिससे भी सब प्राणी उत्पन्न होते हैं, जिसकी सहायता से जीते हैं, जिसके न रहने पर मरते हैं, और अन्तकाल में उसी में विलीन हो जाते हैं । परन्तु इस उत्तर से भी पिता सन्तुष्ट नहीं हुए । तब भृगु को ब्रह्म के रूप में विज्ञान जान पड़ा, जिससे भी सब उपर्युक्त कार्य होते हैं । जब पिता ने और आगे ढूढ़ने की प्रेरणा दी, तो भृगु को आनन्द-रूपी ब्रह्म जान पड़ा । अबकी बार पिता सन्तुष्ट हुए । इन दोनों के तप से जानी गई यह विद्या भार्गवी-वारुणी विद्या कहलाई । वस्तुतः, भृगु ने ध्यान-रूपी तप से शरीर के पंच कोशों का रहस्य ढूढ़ निकाला । ये पंच कोश हैं – अन्नमय कोश, प्राणमय कोश, मनोमय कोश, विज्ञानमय कोश और आनन्दमय कोश । ये जैसे शरीर की स्थूल से सूक्ष्मतर परते हैं, जो एक के अन्दर एक बैठी हैं ।
अन्नमय कोश स्थूल शरीर है, जो कि पंच महाभूतों का बना हुआ है । इसी को हम अधिकतर अनुभव करते हैं – भूख-प्यास, चोट, बल, आदि, स्थूल शरीर के लक्षण होते हैं ।
प्राणमय कोश में श्वास-निःश्वास ही नहीं, अपितु शरीर की सभी चेष्टाएं सम्मिलित हैं । प्राणों से ही रक्त को गति मिलती है और आंतों से शरीर में रस बहता है । ध्यान करते समय, पहले भौतिक शरीर के किसी अंश के बाद, हमें अपने प्राणों पर ध्यान केन्द्रित करना चाहिए । बृहदारण्यक में कहा गया है कि सभी इन्द्रियां, और मन भी, पाप-युक्त हो सकती हैं, परन्तु प्राण पाप से परे रहता है । प्राणों पर ध्यान लगाने से, हमारा मस्तिष्क पवित्र हो जाता है ।
और अन्दर जाने पर, योगी को मन का रूप स्पष्ट होता है – वह मन जो इन्द्रियों से बाह्य विषयों का ग्रहण करता है और फिर शरीर में चेष्टा उत्पन्न करने का संकल्प-विकल्प करता है ।
मनोमय कोश से भी सूक्ष्मतर होता है विज्ञानमय कोश, जो कि बुद्धि का पर्याय है । यहां हमारे गहन विचार स्थित होते हैं । जब हम किसी विचार में लीन होते हैं, तो अपने शरीर की सुध-बुध भूल जाते हैं, हमारा शरीर शिथिल पड़ जाता है, हमें अपने आस-पास की सुध भी नहीं रहती, हम किसी और ही संसार में होते हैं । वह विज्ञानमय कोश होता है । योगी भी इसमें प्रवेश करके शरीर और इन्द्रियों को भूल जाता है ।
इस कोश के अन्दर स्थित होता है आनन्दमय कोश । यह वह कोश है जहां आत्मा अपने को देखने लगता है, परमात्मा की झलक पाने लगता है । जैसे-जैसे वह इसमें प्रवेश करता जाता है, वैसे-वैसे प्रकृति का अंकुश उसपर से उठता जाता है, और वह अपने स्वरूप में प्रतिष्ठित होने लगता है । इस अवस्था में जिस आनन्द की अनुभूति उसे होती है, वह वर्णनातीत है, क्योंकि वर्णन में तो शारीरिक और मानसिक सुख-दुःख ही आते हैं । योगदर्शन में इसी स्थिति को आनन्दा समाधि कहा गया है, जिसके आगे अस्मिता समाधि में वह अपने में स्थित हो जाता है । यहीं पहुंच कर ब्रह्मलोक के द्वार खुलने लगते हैं और मोक्ष-मार्ग प्रशस्त होता है ।
शिक्षा
यह उपनिषद् शिक्षा देने की शैली में लिखा हुआ है, जिसमें आध्यात्मिक मार्ग पर चलने वाले योगी और सांसारिक व्यक्ति – दोनों के लिए अनेक सुन्दर शिक्षाएं हैं। उदाहरण के लिये, शिक्षा-वल्ली के एकादश अनुवाक में आचार्य गुरुकुल से स्नातक होकर उसे छोड़ते हुए अन्तेवासी को अन्तिम शिक्षा देते हैं कि सांसारिक जीवन-निर्वाह किस प्रकार करना चाहिए –
(अर्थ : वेदों को भली-भांति पढ़ाकर, आचार्य अन्तेवासी को शिक्षा देते हैं – सत्य बोलना । धर्म करना । (गृहस्थ-जीवन प्रारम्भ करने पर भी) स्वाध्याय बिना प्रमाद के करते रहना । (जाते-जाते) आचार्य के प्रिय धन से उसको तृप्त करके, गृहस्थ जीवन में प्रवेश करके प्रजा के धागे को मत तोड़ना, अर्थात् सन्तति उत्पन्न करके कुल को बढ़ाना (उस समय यह भय होता था कि स्नातक इतना निर्मोही कहीं न हो जाए, कि विवाह ही न करे । आजकल तो यह भय ही हास्यास्पद है !) । सत्य से कभी मत डिगना । धर्म से कभी मत डिगना । शुभ, कल्याणकारी कर्मों में आलस्य कभी मत करना । भौतिक उन्नति के प्रयास से मत विरत होना । स्वाध्याय और प्रवचन – अपनी और अन्यों की धर्म में शिक्षा – से कभी विरत मत होना । देव = ज्ञानियों और पितृ = परिवार के वृद्धों की सेवा में कभी चूक मत करना ।)
('अर्थ : माता तेरे लिए देव-तुल्य हो । एवमेव पिता, आचार्य और घर आए साधु-सन्त रूपी अतिथि को देव मानना । (उनके सत्कार और सेवा में कमी न होने पाए ।) जो हमारे प्रशंसित कर्म हैं, उनका अनुसरण कर, हमारे अन्य (दुष्कर्मों) का नहीं । जो हमारे गुण हैं, उनको प्राप्त कर, अन्यों (दुर्गुणों) को नहीं । हममें जो श्रेष्ठ ब्राह्मण हैं, उनकी आसन आदि से सेवा-सत्कार कर । दान करते समय ध्यान रखना कि – श्रद्धा (पूर्ण मनोभाव) से देना । अश्रद्धा से मत देना (यहां ’अश्रद्धया देयम्’ पाठ भी उपलब्ध होता है, जिसका अर्थ किया जाता है कि सुपात्र को, श्रद्धा-भाव न होने पर भी, देना) । अपनी आर्थिक स्थिति के अनुसार दान करना । अहंकार-शून्य होकर देना । परमात्मा के भय से देना । सुपात्र जानकर, विवेकपूर्वक देना ।)
सूक्तियाँ
'''अद्यतेऽत्ति च भूतानि । तस्मादन्नं तदुच्यते ॥ २।२ ॥
'' अन्नं न निन्द्यात् । तद्व्रतम् ॥ ३।७ ॥
'' सत्यं ज्ञानमनन्तं ब्रह्म ॥ २।१ ॥
सेंट्रल एकेडमी सीनियर सेकेंडरी स्कूल
केंद्रीय अकादमी एक शिक्षाविद्, सामाजिक कार्यकर्ता, और परोपकारी स्वर्गीय श्री त्रियुगी नारायण मिश्रा द्वारा स्थापित स्कूलों की एक श्रृंखला है।
केंद्रीय अकादमी की पहली शाखा जयपुर में स्थापित की गई थी, (जिसे मातृ शाखा के रूप में भी जाना जाता है) राजस्थान, भारत राज्य में श्री टी.एन. मिश्रा के नेतृत्व में 1973 में स्थापित किया गया था। वह डॉ। सर्वपल्ली राधाकृष्णन, दार्शनिक, शिक्षक और भारत के पूर्व राष्ट्रपति के उस कथन में विश्वास करते थे, जो बताता है कि शिक्षा को एक बच्चे को सबसे पहले एक अच्छा इंसान और फिर एक योग्य विद्वान बनाना चाहिए।
सेंट्रल एकेडमी की शाखा  भारत में 126 शाखाओं में फैले स्कूलों की एक बड़ी श्रृंखला है, जिसमें जयपुर, उदयपुर, जोधपुर, अजमेर शामिल हैं।, अलवर, भीलवाड़ा, चित्तौड़गढ़, ब्यावर, केकरी, पाली आदि।  राजस्थान ; और लखनऊ, इलाहाबाद, बस्ती, मऊ, बाराबंकी, गोरखपुर, देवरिया, चौरी चौरी, आदि उत्तर प्रदेश में केंद्रीय अकादमी के दिवंगत अध्यक्ष पंडित टी.एन. मिश्रा की जयंती पर हर साल 14, 15 और 16 दिसंबर को एक अंतर-शाखा प्रतियोगिता आयोजित की जाती है जिसे फन वीक के नाम से जाना जाता है। इस आयोजन में, विभिन्न राज्यों से विभिन्न स्कूल एक विशिष्ट केंद्रीय अकादमी शाखा में पेंटिंग, निबंध लेखन, वाद-विवाद, शतरंज आदि जैसी कई प्रतियोगिताओं में भाग लेने के लिए आते हैं।
विवेकानन्द मिशन महाविद्यालय
विवेकानन्द मिशन महाविद्यालय पूर्व मिदनापुर जिले में स्थित एक महाविद्यालय है। इसकी स्थापना १९६८ में हुई थी। यहाँ कला (मानविकी), वाणिज्य और विज्ञान में पूर्व स्नातक स्तर तक की शिक्षा प्रदान की जाती है। यह विद्यासागर विश्वविद्यालय से सम्बद्ध है।
गरिसेपूडि (कृष्णा)
गरिसेपूडि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
गरुलिया
गरुलिया कोलकाता का एक क्षेत्र है। यह कोलकाता मेट्रोपॉलिटन डवलपमेंट अथॉरिटी के अधीन आता है।
ध्यानबिन्दु उपनिषद
ध्यानबिन्दु उपनिषद कृष्ण यजुर्वेदीय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है।
रचनाकाल
उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदो का काल रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—
निम्न विद्वानों द्वारा विभिन्न उपनिषदों का रचना काल निम्न क्रम में माना गया है -
माधवी गोराडिया दीवान
माधवी गोराडिया दीवान उच्चतम न्यायालय में अतिरिक्त सॉलिसिटर जनरल हैं। 18 दिसंबर, 2018 को केंद्र सरकार ने उन्हें उच्चतम न्यायालय में नया अतिरिक्त सॉलिसिटर जनरल नियुक्त किया। वे उच्चतम न्यायालय में अतिरिक्त सॉलिसिटर जनरल नियुक्त होने वाली तीसरी महिला हैं। इंदिरा जयसिंह पहली महिला अपर सॉलिसिटर जनरल थी।
गुजरात संपर्क क्रांति एक्स्प्रेस २९१७
गुजरात संपर्क क्रांति एक्स्प्रेस 2917 (ट्रेन कोड: 2917) भारतीय रेल द्वारा संचालित एक संपर्क क्रांति गाड़ी है। यह गाड़ी अहमदाबाद जंक्शन रेलवे स्टेशन (स्टेशन कोड: ADI) से 05:20PM बजे छूटती है और ह निजामुद्दीन रेलवे स्टेशन (स्टेशन कोड: NZM) पर 10:35AM बजे पहुंचती है। इसकी यात्रा अवधि है 17 घंटे 15 मिनट। यह ट्रेन सप्ताह में सोमवार, बुधवार, शुक्रवार को चलती है।
घासीराम व्यास
घासीराम व्यास (सम्वत् 1903 -- 1942) भारत के स्वतन्त्रता सेनानी एवं हिन्दी कवि थे। इन्होंने अंग्रेजों के खिलाफ संघर्ष करने में बढ़ चढ़कर भाग लिया। इन्होने  प्रत्येक विषय पर रचनाएँ की हैं जिनमें प्रकृतिपरक, शृंगारिक तथा राष्ट्रीय विचारधारा से युक्त महत्वपूर्ण हैं। कवि दंगलों में उन्होनें न जाने कितने नये कवियों को प्रोत्साहित किया तथा प्रेरणा प्रदान की। बुन्देलखण्ड में इनके प्रभाव से अनेक कवियों ने दुर्लभ साहित्य का सृजन कर अपना स्थान बनाया। वे मैथिलीशरण गुप्त के मित्र थे।
घासीराम व्यास का जन्म उत्तर प्रदेश के झांसी जिले के मऊरानीपुर कस्बे के  सम्वत्  1903  की  अनन्त  चतुर्दशी  को  हुआ  था।  इनके पिताजी का नाम पं. मदन मोहन व्यास तथा माताजी का नाम श्रीमती राधारानी था। इनकी प्रारम्भिक शिक्षा मऊरानीपुर में ही हुई। हिन्दी मिडिल उत्तीर्ण करने के पश्चात् संस्कृत का अध्ययन उन्होंनें गणपति प्रसाद चतुर्वेदी की पाठशाला में किया। इनकी माँ भी देशभक्त स्वतंत्रता सेनानी थीं, उनका सीधा प्रभाव घासीराम जी के जीवन पर पड़ा। इन्होंने अंग्रेजों के खिलाफ संघर्ष करने में बढ़ चढ़कर हिस्सेदारी की। इन्होंनें कई बार जेल यात्रायें की। 1921 से उन्होंने राष्ट्रीय आन्दोलन में भाग लेना प्रारम्भ किया और आजीवन राष्ट्र की सेवा हेतु प्रस्तुत रहे। आपने जिला नमक सत्याग्रह 1930 में, किसान कांफ्रेंस 1932 में, अग्रवाल महासभा अधिवेशन 1933 में तथा विदेशी वस्त्र बहिष्कार आन्दोलन 1935 में सक्रिय भागीदारी की। सन् 1941 में जेलयात्रा की। जेल में ही उन्होंने ‘रुक्मणी मंगल’ तथा ‘श्याम संदेश’ पुस्तकें लिखीं। जेल से निकलने पर बीमार हो गए और फिर स्वस्थ नहीं हुए। कठोर कारावास, पारिवारिक निर्धनता आदि ने उनके शरीर को तोड़ दिया। इस स्थिति ने अनेक रोगों को जन्म दिया और ऐसी ही स्थिति परिस्थिति का सामना करते हुये वे सन् 1942 मे सदा-सदा के लिये चले गये।
साहित्य-साधना
व्यास जी तत्कालीन क्रांति एवं राष्ट्रीय आन्दोलन से प्रभावित रहे हैं और उनकी रचनायें भी राष्ट्रीय आन्दोलन तथा सम-सामयिक मानवीय समस्याओं से प्रेरित रही हैं। उन्होनें हिन्दी साहित्य के इतिहास का पूरी तरह अध्ययन किया था। वे रीतिकाल, भक्तिकाल एवं क्रांतिकारी साहित्य से प्रभावित हुये बिना नही रहे। उन्होंने एक ओर रीति विषयक अचार्यत्व का निर्वाह किया तो दूसरी ओर गांधीवाद, राष्ट्रीयता तथा क्रांतिकारी भावना से प्रभावित होकर तत्सम्बन्धित काव्य रचनायें भी की । लोक साहित्य का सृजन कर लोक कवियों को प्रेरित और प्रभावित भी किया। उनके प्रयत्नों से 'बुन्देलखण्ड कवि मण्डली' की स्थापना हुई, तत्कालीन साहित्य सेवी इस प्रतिद्वन्दिता से न केवल प्रोत्साहित हुये वरन् सम-सामयिक एवं छन्दबद्ध रचनायें करने में पारंगत भी हुए। इस प्रकार से इस क्षेत्र में कवि-दंगलों की भरमार आ गई और साहित्यसेवी अपनी-अपनी रचनाओं से जनसमुदाय को प्रभावित करने लगे। जन-कवि के रूप में व्यास जी की ख्याति बुन्देलखण्ड के ग्राम-ग्राम में फैल गयी, हजारों-लाखों व्यक्तियों ने इन काव्य दंगलो से प्रेरणा ग्रहण की तथा अनेक कवियों का आविर्भाव भी इसी माध्यम से हुआ ।
व्यास जी अपनी शैली के कुशल एवं पारंगत कवि रहे। तत्कालीन राष्ट्रीय आन्दोलनों में उनका सक्रिय योगदान रहा। उन्होंने जेल यात्रायें भी की, अंग्रेज सरकार के दमन को भी सहा, 39 वर्ष की अल्प अवस्था में उन्होनें आश्चर्यजनक राष्ट्रीय कार्य किए। जेल जीवन में भी उन्होनें अपनी अमूल्य रचनायें लिखीं। राष्ट्रीय नेताओं के निरन्तर सम्पर्क में रहे, स्वतंत्रता आन्दोलन, अछूत आन्दोलन, किसान आन्दोलन, सत्याग्रह आन्दोलन तथा अन्यान्य राष्ट्रीय आन्दोलनों में भाग लेकर अपना एक राष्ट्रीय इतिहास निर्मित किया। महात्मा गाँधी जी के सत्य, अहिंसा और न्याय के सिद्धान्त से भी वे प्रभावित रहे। उनके अनुयायी होने का उन्हें गर्व था। अहिंसात्मक सत्याग्रहों में ही उन्हें विशेष रूचि थी, इसके लिये उन्होनें अपना सर्वस्व न्यौछावार कर दिया।
उनकी एक कविता का नमूना प्रस्तुत है- एक समय काहू सुजान सौं, ब्रज कौ सुन्यो सँदेसौ। भई दशा विह्नल मोहन की, देखत लगै अँदेशौ॥ नंद से दीन, दुखी यशुदा से, जके बलबीर से धावत दौरैं। श्याम सखान से ठाँड़े ठगे, गिरमान कबौं बछरान से तौरैं॥ ‘व्यास’ कहैं रहैं भीगी सनेह सौं, गोपिन सी अखियाँन की कोरैं। होत कदंब से अंग छनै छन, हीय उठें यमुना सी हिलोरैं॥ राधिका, राधिका टेरैं हँसैं, कबौं मौन रहें कबौं आँसू बहाबैं। ‘व्यास’ कहैं इमि दीन दयालु की, ऊधव देखि दशा दुख पावैं॥ बात कह्यो चित चाहै कछू, पर बैन नहीं मुखतें कहि आवैं। बुद्धि विवेक बढ़ावैं अयान से, सोचैं सुनें सकुचैं रहिजावैं॥
लंगोट
लंगोट पुरुषों द्वारा पहना जाने वाला एक अन्त:वस्त्र है। यह पुरुष जननांग को ढककर एवं दबाकर रखने में सहायता करता है। भारत में इसका उपयोग पहले बहुत होता था। आजकल भी ब्रह्मचारी, साधु-सन्त, अखाड़ा लड़ने वाले पहलवान आदि इसका उपयोग करते हैं।
लंगोट किसी भी रंग का हो सकता है किन्तु लाल लंगोट विशेष रूप से लोकप्रिय है। यह पूरी तरह से खुला हुआ त्रिकोणाकार कपड़े का बना होता है।
हालीशाहर
हालीशाहर कोलकाता का एक क्षेत्र है। यह कोलकाता मेट्रोपॉलिटन डवलपमेंट अथॉरिटी के अधीन आता है।
पाण्ड-तलाई-१, चौबटाखाल तहसील
पाण्ड-तलाई-१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सिरमोरा बांगर गाँव, कायमगंज (फर्रुखाबाद)
सिरमोरा बांगर कायमगंज, फर्रुखाबाद, उत्तर प्रदेश स्थित एक गाँव है।
नंदी येल्लयाह
नंदी येल्लयाह भारत की सोलहवीं लोकसभा में सांसद हैं। 2014 के चुनावों में इन्होंने तेलंगाना की नगरकुरनूल सीट से भारतीय राष्ट्रीय कांग्रेस की ओर से भाग लिया।
कोडिहल्लि (अनंतपुर)
कोडिहल्लि (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
गुजरात संपर्क क्रांति एक्स्प्रेस २९१८
गुजरात संपर्क क्रांति एक्स्प्रेस 2918 (ट्रेन कोड: 2918) भारतीय रेल द्वारा संचालित एक संपर्क क्रांति गाड़ी है। यह गाड़ी ह निजामुद्दीन रेलवे स्टेशन (स्टेशन कोड: NZM) से 02:05PM बजे छूटती है और अहमदाबाद जंक्शन रेलवे स्टेशन (स्टेशन कोड: ADI) पर 06:25AM बजे पहुंचती है। इसकी यात्रा अवधि है 16 घंटे 20 मिनट। यह ट्रेन सप्ताह में मंगलवार, गुरुवार, शनिवार को चलती है।
भारत के महाराज्यपाल
१८५८ में भारत ब्रिटिश शासन की अधीन आ गया था। गवर्नर-जनरल की उपाधि उसके भारतीय ब्रिटिश प्रांत (पंजाब, बंगाल, बंबई, मद्रास, संयुक्त प्रांत, इत्यादि) और ब्रिटिष भारत, शब्द स्वतंत्रता पूर्व काल के अविभाजित भारत के इन्हीं ब्रिटिश नियंत्रण के प्रांतों के लिये प्रयोग होता है।
वैसे अधिकांश ब्रिटिश भारत, ब्रिटिश सरकार द्वारा सीधे शासित ना होकर, उसके अधीन रहे शासकों द्वारा ही शासित होता था। भारत में सामंतों और रजवाड़ों को गवर्नर-जनरल के ब्रिटिश सरकार के प्रतिनिधि होने की भूमिका को दर्शित करने हेतु, सन 1858 से वाइसरॉय एवं गवर्नर-जनरल ऑफ इंडिया (जिसे लघुरूप में वाइसरॉय कहा जाता था) प्रयोग हुई। वाइसरॊय उपाधि 1947 में स्वतंत्रता उपरांत लुप्त हो गयी, लेकिन गवर्नर-जनरल का कार्यालय सन 1950 में, भारतीय गणतंत्रता तक अस्तित्व में रहा।
1858 तक, गवर्नर-जनरल को ब्रिटिश ईस्ट इंडिया कंपनी के निदेशकों द्वारा चयनित किया जाता था और वह उन्हीं को जवाबदेह होता था। बाद में वह महाराजा द्वारा ब्रिटिश सरकार, भारत राज्य सचिव, ब्रिटिश कैबिनेट; इन सभी की राय से चयन होने लगा। १९४७ के बाद, सम्राट ने उसकी नियुक्ति जारी रखी, लेकिन भारतीय मंत्रियों की राय से, ना कि ब्रिटिश मंत्रियों की सलाह से।
गवर्नर-जनरल पांच वर्ष के कार्यकाल के लिये होता था। उसे पहले भी हटाया जा सकता था। इस काल के पूर्ण होने पर, एक अस्थायी गवर्नर-जनरल बनाया जाता था। जब तक कि नया गवर्नर-जनरल पदभार ग्रहण ना कर ले। अस्थायी गवर्नर-जनरल को प्रायः प्रान्तीय गवर्नरों में से चुना जाता था।
इतिहास
१८३३ के चार्टर एक्ट अधिनियम ने फोर्ट विलियम के गवर्नर-जनरल एवं परिषद को बदल कर भारत का गवर्नर-जनरल एवं परिषद बना दिया। लेकिन उन्हें चयन करने की सामर्थ्य निदेशकों को ही रखी, केवल उसको शासन के अनुमोदन का विषय बना दिया।
१८५७ के संग्राम के बाद, ईस्ट इंडिया कंपनी समाप्त कर दी गयी और भारत ब्रिटिश शासन के अधीन आ गया। गवर्न्मेंट ऑफ इंडिया एक्ट १८५८ अधिनियम के द्वारा, गवर्नर-जनरल को नियुक्त करने का धिकार दिया गया। भारत और पाकिस्तान को १९४७ में स्वतंत्रता मिली, परन्तु गवर्नर-जनरल फिर भी जारी रहे, जब तक कि दोनों देशों के संविधान नहीं बन गये। माउंटबैटन कुछ समय भारत का गवर्नर-जनरल बना रहा। लेकिन दोनों देशों के अपने गवर्नर-जनरल बने। बाद में भारत १९५० में धर्म-निरपेक्ष गणतंत्र बना और १९५६ में पाकिस्तान इस्लामी गणराज्य बना।
गवर्नर-जनरल के प्रकार्य
गवर्नर-जनरल को पहले पहल, केवल बंगाल प्रेसीडेंसी पर ही अधिकार था। रेगुलेटिंग अधिनियम द्वारा, उन्हें विदेश संबंध एवं रक्षा संबंधी कई अतिरिक्त अधिकार दिये गये। ईस्ट इंडिया कंपनी की अन्य प्रेसीडेंसियों जैसे मद्रास प्रेसीडेंसी, बंबई प्रेसीडेंसी, एवं बेंगकुलु प्रेसीडेंसी (बैनकूलन) को, बिना फोर्ट विलियम के गवर्नर-जनरल एवं परिषद की अग्रिम अनुमोदन के; ना तो कोई युद्ध की घोषणा के अधिकार थे, ना ही किसी भारतीय रजवाड़ॊं से शांति संबंध बनाने के अधिकार दिये गये थे।
गवर्नर-जनरल की विदेश मामलों के अधिकार इंडिया एक्ट १७८४ के द्वारा बढ़ाये गये। इस अधिनियम के तहत, कंपनी के अन्य गवर्नर नातो कोई युद्ध घोषित कर सकते थे, ना ही शांति प्रक्रिया, ना ही कोई संधि प्रस्ताव या अनुमति किसी भी भारतीय राजाओं से, जब तक कि गवर्नर-जनरल या कम्पनी के निदेशकों से अनुमति या आदेश ना मिला हो।
हालांकि गवर्नर-जनरल विदेश नीतियों का संचालक बन गया, परन्तु वह भारत का पूर्ण अध्यक्ष नहीं था। यह स्थिति केवल चार्टर एक्ट १८३३ के तहत आयी, जिसने उसे पूरे ब्रिटिश भारत पर नागरिक एवं सैन्य शासन के पूर्ण अधीक्षण, निर्देशन, एवं नियंत्रण के अधिकार दिये। इस अधिनियम से उसे वैधानिक अधिकार भी मिले।
१८५८ उपरांत, गवर्नर-जनरल भारत का मुख्य प्रशासक और ब्रिटिश शासन का प्रतिनिधि बन गया। भारत को कई प्रांतों में बांटा गया, प्रत्येक के एक गवर्नर या प्रशासक नियुक्त हुए। गवर्नर ब्रिटिश सरकार द्वारा नियुक्त हुए थे, जिनके वे सीधे जवाबदेही थे। लेफ्टिनेंट गवर्नर, चीफ कमिश्नर (मुख्य आयुक्त) एवं प्रशासक (एदमिनिस्ट्रेटर) नियुक्त हुए, जो कि गवर्नर के अधीन कार्यरत थे। गवर्नर-जनरल सबसे शक्तिशाली राज्य भी स्वयं देखता था, जैसे:-हैदराबाद के निजाम, मैसूर के महाराजा, ग्वालियर के सिंधिया महाराजा, बड़ौदा के गायक्वाड महाराजा, जम्मू एवं कश्मीर के महाराजा, इत्यादि। शेशः रजवाड़े या तो राजपूताना एजेंसी]] एवं सेंट्रल इंडिया एजेंसी देखती थी (जो कि गवर्नर-जनरल के प्रतिनिधि की अध्यक्षता में होता था), या प्रान्तीय शासन।
एक बार भारत के स्वतंत्रता प्राप्त करने के उपरांत, भारतीय मंत्रीमण्डल (कैबिनेट) के दिन पर दिन अधिकार प्राप्त करते रहने पर, गवर्नर-जनरल की भूमिका केवल औपचारिक रह गयी थी। राष्ट्र के गणतंत्र बनने पर, गैर-कर्यपालक भारत के राष्ट्रपति ने वही प्रकार्य जारी रखे।
परिषद
गवर्नर-जनरल को अपने वैधानिक एवं कार्यपालक अधिकारों के प्रयोग हेतु, सर्वदा ही परिषद की सलाह मिली। गवर्नर-जनरल को, कईप्रकार्यों के दौरान, गवर्नर-जनरल इन कॉन्सिल कहा जाता था।
शैली एवं उपाधि
गवर्नर-जनरल (जब वे वाइसरॉय थे १८५८ से १९४७ तक के समय समेत) एक्सीलेंसी की शैली प्रयोग किया करते थे, एवं भारत में, अन्य सभी सरकारी अधिकारियों पर वर्चस्व रखते थे। उन्हें योर एक्सीलेंसी से सम्बोधित किया जाता था, तथा उनके लिये हिज़ एक्सीलेंसी प्रयोग किया जाता था। १८५८-१९४७ के काल में, गवर्नर-जनरल को फ्रेंच भाषा से रॉय यानि राजा और वाइस अंग्रेज़ी से, यानि उप, मिलाकर वाइसरॉय कहा जाता था। यह उपाधी सर्वप्रथम रानी विक्टोरिया ने विस्कस कैनिंग के नियुक्ति के समय की थी। इनकी पत्नियों को वाइसराइन कहा जाता था। उनके लिये हर एक्सीलेंसी, एवं उन्हें योर एक्सीलेंसी कहकर सम्बोधित किया जाता था। परन्तु ब्रिटेन के महाराजा के भारत में होने पर, यह उपाधियां प्रयोग नहीं होती थीं।
सन १८६१ में, जब ऑर्डर ऑफ द स्टार ऑफ इंडिया, वाइसरॉय को ग्रैंड मास्टर एक्स ऑफीशियो (पदेन या पदानुसार) घोषित किया गया। गवर्नर-जनरल को १८७७ में, पदेन ग्रैंड मास्टर ऑफ ऑर्डर ऑफ इंडियन एम्पायर भी घोषित किया गया।
अधिकांश गवर्नर-जनरल एवं वाइसरॉय पीयर थे। जो नहीं थे, उनमें सर जॉन शोर बैरोनत, एवं कॉर्ड विलियम बैंटिक लॉर्ड थे, क्योंकि वे एक ड्यूक के पुत्र थे। केवल प्रथम और अंतिम गवर्नर-जनरल वार्रन हास्टिंग्स तथा चक्रवर्ती राजगोपालाचार्य और कुछ अस्थायी गवर्नर-जनरल, को कोई विशेष उपाधि नहीं थी।
ध्वज
१८८५ के लगभग, गवर्नर-जनरल को संघीय ध्वज फहराने की अनुमति दे दी गयी जिसमें बीच में स्टार ऑफ इंडिया के ऊपर एक मुकुट लगा हुआ था। यह ध्वज, गवर्नर-जनरल का निजी ध्वज नहीं था, यह गवर्नर, लेफ्टिनेंट गवर्नर, चीफ कमिश्नर (मुख्य आयुक्त) एवं भारत में अन्य ब्रिटिश अधिकारियों द्वारा भी प्रयोग किया जाता था। समुद्री यात्रा के दौरान, केवल गवर्नर-जनरल ही इस ध्वज कि मुख्य ध्वज स्तंभ पर फहराता था, अन्य उसे गौण स्तंभों से ही फहराते थे।
१९४७ से १९५० तक, भारत के गवर्नर-जनरल, एक शाही ढाल (एक मुकुट पर सिंह आसीन) सहित एक नीला ध्वज प्रयोग किया करते थे। इस चिन्ह के नीचे शब्द “भारत” सुनहरे अक्षरों में अंकित होता था। यही नमूना कई अन्य गवर्नर-जनरल द्वारा भी प्रयोग किया गया। यह किसी गवर्नर-जनरल का अंतिम निजी ध्वज था।
आवास
लॉर्ड वैलेस्ली, जिन्होंने कहा था, कि भारत को एक महल से शासित होना चाहिये, ना कि एक डाक बंगले से; ने एक एक वृहत हवेली बनवायी, जिसे गवर्न्मेंट हाउस कहा गया। यह १७९९-१८०३ के बीच निर्मित हुआ। यह हवेली सन १९१२ तक प्रयोग में रही, जब तक की राजधानी कलकत्ता में रही। फिर राजधानी दिल्ली स्थानांतरित की गयी। तब बंगाल के लेफ्टि. गवर्नर को गवर्नर का पूर्णाधिकार दिया गया और गवर्न्मेंट हाउस में आवास दिया गया। अब यही भवन, वर्तमान पश्चिम बंगाल का राज्यपाल आवास है। इसे अब इसी नाम के हिन्दी रूपान्तर, राज भवन कहा जाता है।
जब राजधानी को कलकत्ता से दिल्ली स्थानांतरित किया गया, वाइसरॉय ने नव-निर्मित सर एड्विन लूट्यन्स द्वारा अभिकल्पित, वाइसरॉय हाउस में आवास किया। हालांकि निर्मान १९१२ में आरम्भ हुआ, परन्तु वह १९२९ तक भी पूर्ण ना हो सका; और १९३१ तक भी उसका औपचारिक उद्घाटन नहीं सम्पन्न हो पाया। इसाखी अंतिम लागत पाउण्ड ८,७७,००० (आज के अनुसार साढ़े तीन करोड़ पाउण्ड) थी। वर्तमान में, यह आवास, अपने वर्तमान हिन्दी नाम “राष्ट्रपति भवन” से प्रसिद्ध है।
पूरे ब्रिटिश प्रशासन के दौरान, गवर्नर-जनरल शिमला स्थित वाइसरीगल लॉज (देखें “राष्ट्रपति निवास”) में ग्रीष्म ऋतु बिताते थे। पूरी सरकार ग्रीष ऋतु की गर्मी से बचने हेतु, हर वर्ष शिमला जाते थे।
फोर्ट विलियम प्रेसीडेंसी
गवर्नर-जनरल
सर्वाप्रिया सांगवान
सर्वप्रिय सांगवान (जन्म 16 दिसम्बर 1990) एक पत्रकार हैं, । सर्वप्रिया सांगवान हिदी पत्रकारिता के क्षेत्र में बड़ा नाम है। वो फिलहाल बीबीसी हिंदी में ब्रॉडकास्ट जर्नलिस्ट के रुप में कार्यरत हैं। उनकी पहचान उनकी पत्रकारिता के अलावा अच्छी लेखनी के रुप में भी की जाती है। सोशल मीडिया पर उनके लेखों से एक बड़ा तबका प्रभावित रहता है। इससे पहले वो एनडीटीवी इंडिया में एंकर के रुप में कार्यरत रही हैं। सर्वप्रिया एनडीटीवी के पत्रकारिता संस्थान में पढ़ने आती हैं और फिर यहीं की होकर रह जाती हैं। वो एनडीटीवी के मैनेजिंग एडिटर रविश कुमार की टीम में बतौर रिसर्चर भी रहीं। इससे पहले उनका पत्रकारिता से कोई नाता नहीं था और वो अपने गृह जिले रोहतक में ही रहकर दंत चिकित्सक की पढ़ाई कर रही थी।
बचपन और शिक्षा
सर्वाप्रिया सांगवान का जन्म हरियाणा के रोहतक में हुआ। उन्होंने ज्योती प्रकाश पब्लिक स्कूल, रोहतक, से अपनी प्रारंभिक शिक्षा प्राप्त की, और उच्च शिक्षा भी उन्होंने रोहतक की महर्षी दयानंद यूनिवर्सिटी से दंत चिकित्सा में प्राप्त की। इसके बाद वो 2012 में दिल्ली आ गई और यहां उन्होंने एनडीटीवी के संस्थान से पत्रकारिता की। 2019 आते आते उन्होंने गुडगांव की एक यूनिवर्सिटी से वकालत की डिग्री भी हासिल कर ली है।
पाकिस्तान समुद्री सुरक्षा अभिकरण
पाकिस्तान समुद्री सुरक्षा अभिकरण  (پاکستان ایجنسی برائے بحری سلامتی, ( پاکستان ایجِنسی بَرائے بَحْری سَلامْتَی ) ; देवनागरीकृत : पाकिस्तान एजेंसी बराए बहरी सलामती ) , पाकिस्तानी नौसेना की एक तट रक्षक शाखा है। यह एक नौसेना-प्रबन्धित और नौसेना-नियन्त्रित विधि प्रवर्तन अभिकरण है। जिसका मिशन पाकिस्तान के समुद्री हितों को सुरक्षा प्रदान करना और विशेष आर्थिक क्षेत्र सहित पाकिस्तान के घरेलू और अन्तरराष्ट्रीय जल क्षेत्र पर अधिकार क्षेत्र के साथ समुद्री विधि को लागू करना है।
1982 के संयुक्त राष्ट्र समुद्र विधि समझौता के अनुपालन में 1 जनवरी 1987 को बनाया गया, PMSA रक्षा मन्त्रालय के अन्तर्गत एक संघीय नियामक एजेंसी के रूप में कार्य करता है, जिसका कमाण्ड स्तर का नेतृत्व और कार्मिक सीधे पाकिस्तान की नौसेना से आते हैं। समुद्री विधि लागू करने के अलावा, पीएमएसए मानव तस्करी, और गहरे समुद्र में खोज और बचाव व सैन्य अभियानों में सहायता करता है।
2014 के बाद से, पीएमएसए के मिशन के उद्देश्यों और उत्तरदायी के क्षेत्र में बहुत विस्तार हुआ है। जैसे चीन-पाकिस्तान आर्थिक गलियारा को समुद्री सुरक्षा प्रदान करना।
उदयनारायण तिवारी
उदयनारायण तिवारी ( -- 28 जुलाई,1984) भारत के एक भाषावैज्ञानिक थे। हिन्दी साहित्य के इतिहास लेखन में जो ऐतिहासिक महत्व आचार्य रामचन्द्र शुक्ल का है, हिन्दी भाषा के ऐतिहासिक एवं तुलनात्मक अध्ययन के क्षेत्र में वही महत्व डॉ. उदयनारायण तिवारी का है। डॉ. तिवारी हिन्दी एवं अँगरेजी के अतिरिक्त संस्कृत, पालि, प्राकृत, अपभ्रंश, बंगला, अवेस्ता, पुरानी फारसी के भी विद्वान थे। वे अरबी, ग्रीक, लैटिन आदि भाषाओं के भी ज्ञाता थे।
जीवन परिचय
हिन्दी में एम.ए. करने के अनन्तर डॉ. तिवारी जी ने कलकत्ता विश्वविद्यालय से सन् 1939 ई. में पालि में तथा सन् 1941 में कम्परेटिव फिलॉलोजी में एम.ए. की उपाधियाँ प्राप्त कर ली थीं। अमेरिका में रहकर आधुनिक भाषा विज्ञान की पद्धति एवं प्रविधि को हृदयंगम कर 30 अगस्त 1959 को भारत लौटे। वे जुलाई 1971 तक जबलपुर विश्वविद्यालय के स्नातकोत्तर हिन्दी एवं भाषा विज्ञान विभाग के प्रोफेसर एवं अध्यक्ष पद पर आसीन रहे।
पालकोट-मवालस्यूं-१, चौबटाखाल तहसील
पालकोट-मवालस्यूं-१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कर्ज़ चुकाना है
कर्ज़ चुकाना है 1991 में बनी हिन्दी भाषा की फिल्म है। इसका निर्देशन और निर्माण विमल कुमार ने किया और मुख्य भूमिकाओं में गोविन्दा, जूही चावला, कादर ख़ान और शक्ति कपूर हैं। ये निर्देशक की पिछली फिल्म जैसी करनी वैसी भरनी (1989) जैसी ही रूप-रेखा रखती है।
ओड़िशा का इतिहास
प्राचीन काल से मध्यकाल तक ओड़िशा राज्य को कलिंग, उत्कल, उत्करात, ओड्र, ओद्र, ओड्रदेश, ओड, ओड्रराष्ट्र, त्रिकलिंग, दक्षिण कोशल, कंगोद, तोषाली, छेदि तथा मत्स आदि नामों से जाना जाता था। परन्तु इनमें से कोई भी नाम सम्पूर्ण ओडिशा को इंगित नहीं करता था। अपितु यह नाम समय-समय पर ओडिशा राज्य के कुछ भाग को ही प्रस्तुत करते थे।
कर्ज़ चुकाना है
संक्षेप
शराबी, घमंडी, और कामचोर, आत्माराम, हालांकि एक गरीब परिवार से आते हैं लेकिन भव्यता से रहना चाहते हैं और उनका मानना है कि हर कोई उनकी इच्छाओं और निर्देशों के अधीन है। यह उसे अपने नियोक्ता, सेठ उस्मान के साथ संघर्ष में डाल देता है और नतीजतन वह अपना काम खो देते हैं। वो अपने परिवार, अर्थात् अपनी पत्नी लक्ष्मी और दो बड़े बेटे रवि और विजय का समर्थन करने में असमर्थ हो जाते हैं। वह घर पर रहना शुरू कर देते हैं और अपने बेटों की आय पर निर्भर हो जाते हैं। फिर भाग्य आत्माराम को एक क्रूर झटका देता है, उसे अकेला छोड़ देता है और उजाड़ देता है। वह अपनी गलतियों के लिए प्रायश्चित करने का फैसला करता है, लेकिन क्या वह अपने अच्छे इरादे से दूसरों को मनाने में सक्षम होगा, जो उसके बारे में थके हुए हैं, और डरते हैं कि यह उन्हें फिर से मूर्ख बनाने के लिए एक और चाल हो सकती है।
ओड़िशा का इतिहास
वर्तमान नाम ओड़िशा से पूर्व इस राज्य को मध्यकाल से ‘उड़ीसा’ नाम से जाना जाता था, जिसे अधिकारिक रूप से 04 नवम्बर, 2011 को 'ओड़िशा' नाम में परिवर्तित कर दिया गया। ओडिशा नाम की उत्पत्ति संस्कृत के शब्द 'ओड्र' से हुई है। इस राज्य की स्थापना भागीरथ वंश के राजा ओड ने की थी, जिन्होने अपने नाम के आधार पर नवीन ओड-वंश व ओड्र राज्य की स्थापना की। समय विचरण के साथ तीसरी सदी ई०पू० से ओड्र राज्य पर महामेघवाहन वंश, माठर वंश, नल वंश, विग्रह एवं मुदगल वंश, शैलोदभव वंश, भौमकर वंश, नन्दोद्भव वंश, सोम वंश, गंग वंश व सूर्य वंश आदि का आधिपत्य भी रहा।
प्राचीन काल में ओडिशा राज्य का वृहद भाग कलिंग नाम से जाना जाता था। सम्राट अशोक ने 261 ई०पू० कलिंग पर चढ़ाई कर विजय प्राप्त की। कर्मकाण्ड से क्षुब्द हो सम्राट अशोक ने युद्ध त्यागकर बौद्ध मत को अपनाया व उनका प्रचार व प्रसार किया। बौद्ध धर्म के साथ ही सम्राट अशोक ने विभिन्न स्थानों पर शिलालेख गुदवाये तथा धौली व जगौदा गुफाओं (ओडिशा) में धार्मिक सिद्धान्तों से सम्बन्धित लेखों को गुदवाया। सम्राट अशोक, कला के माध्यम से बौद्ध धर्म का प्रचार करना चाहते थे इसलिए सम्राट अशोक ने बौद्ध धर्म को और अधिक विकसित करने हेतु ललितगिरि, उदयगिरि, रत्नागिरि व लगुन्डी (ओडिशा) में बोधिसत्व व अवलोकेतेश्वर की मूर्तियाँ बहुतायत में बनवायीं। 232 ई०पू० सम्राट अशोक की मृत्यु के पश्चात् कुछ समय तक मौर्य साम्राज्य स्थापित रहा परन्तु 185 ई०पू० से कलिंग पर चेदि वंश का आधिपत्य हो गया था। चेदि वंश के तृतीय शासक राजा खारवेल 49 ई० में राजगद्दी पर बैठा तथा अपने शासन काल में जैन धर्म को विभिन्न माध्यमों से विस्तृत किया, जिसमें से एक ओडिशा की उदयगिरि व खण्डगिरि गुफाऐं भी हैं। इसमें जैन धर्म से सम्बन्धित मूर्तियाँ व शिलालेख प्राप्त हुए हैं। चेदि वंश के पश्चात् ओडिशा (कलिंग) पर सातवाहन राजाओं ने राज्य किया। 498 ई० में माठर वंश ने कलिंग पर अपना राज्य कर लिया था। माठर वंश के बाद 500 ई० में नल वंश का शासन आरम्भ हो गया। नल वंश के दौरान भगवान विष्णु को अधिक पूजा जाता था इसलिए नल वंश के राजा व विष्णुपूजक स्कन्दवर्मन ने ओडिशा में पोडागोड़ा स्थान पर विष्णुविहार का निर्माण करवाया। नल वंश के बाद विग्रह एवं मुदगल वंश, शैलोद्भव वंश और भौमकर वंश ने कलिंग पर राज्य किया। भौमकर वंश के सम्राट शिवाकर देव द्वितीय की रानी मोहिनी देवी ने भुवनेश्वर में मोहिनी मन्दिर का निर्माण करवाया। वहीं शिवाकर देव द्वितीय के भाई शान्तिकर प्रथम के शासन काल में उदयगिरी-खण्डगिरी पहाड़ियों पर स्थित गणेश गुफा (उदयगिरि) को पुनः निर्मित कराया गया तथा साथ ही धौलिगिरि पहाड़ियों पर अर्द्यकवर्ती मठ (बौद्ध मठ) को निर्मित करवाया। यही नहीं, राजा शान्तिकर प्रथम की रानी हीरा महादेवी द्वारा 8वीं ई० हीरापुर नामक स्थान पर चौसठ योगनियों का मन्दिर निर्मित करवाया गया।
6वीं-7वीं शती कलिंग राज्य में स्थापत्य कला के लिए उत्कृष्ट मानी गयी। चूँकि इस सदी के दौरान राजाओं ने समय-समय पर स्वर्णाजलेश्वर, रामेश्वर, लक्ष्मणेश्वर, भरतेश्वर व शत्रुघनेश्वर मन्दिरों (6वीं सदी) व परशुरामेश्वर (7वीं सदी) में निर्माण करवाया। मध्यकाल के प्रारम्भ होने से कलिंग पर सोमवंशी राजा महाशिव गुप्त ययाति द्वितीय सन् 931 ई० में गद्दी पर बैठा तथा कलिंग के इतिहास को गौरवमयी बनाने हेतु ओडिशा में भगवान जगन्नाथ के मुक्तेश्वर, सिद्धेश्वर, वरूणेश्वर, केदारेश्वर, वेताल, सिसरेश्वर, मारकण्डेश्वर, बराही व खिच्चाकेश्वरी आदि मन्दिरों सहित कुल 38 मन्दिरों का निर्माण करवाया।
15वीं शती के अन्त तक जो गंग वंश हल्का पड़ने लगा था उसने सन् 1038 ई० में सोमवंशीयों को हराकर पुनः कलिंग पर वर्चस्व स्थापित कर लिया तथा 11वीं शती में लिंगराज मन्दिर, राजारानी मन्दिर, ब्रह्मेश्वर, लोकनाथ व गुन्डिचा सहित कई छोटे व बड़े मन्दिरों का निर्माण करवाया। गंग वंश ने तीन शताब्दियों तक कलिंग पर अपना राज्य किया तथा राजकाल के दौरान 12वीं-13वीं शती में भास्करेश्वर, मेघेश्वर, यमेश्वर, कोटी तीर्थेश्वर, सारी देउल, अनन्त वासुदेव, चित्रकर्णी, निआली माधव, सोभनेश्वर, दक्क्षा-प्रजापति, सोमनाथ, जगन्नाथ, सूर्य (काष्ठ मन्दिर) बिराजा आदि मन्दिरों को निर्मित करवाया जो कि वास्तव में कलिंग के स्थापत्य इतिहास में अहम भूमिका का निर्वाह करते हैं। गंग वंश के शासन काल पश्चात् 1361 ई० में तुगलक सुल्तान फिरोजशाह तुगलक ने कलिंग पर राज्य किया। यह वह दौर था जब कलिंग में कला का वर्चस्व कम होते-होते लगभग समाप्त ही हो चुका था। चूँकि तुगलक शासक कला-विरोधी रहे इसलिए किसी भी प्रकार के मन्दिर या मठ का निर्माण नहीं हुआ।
18वीं शती के आधुनिक काल में ईस्ट इण्डिया कम्पनी का सम्पूर्ण भारत पर अधिकार हो गया था परन्तु 20वीं शती के मध्य में अंग्रेजों के निर्गमन से भारत देश स्वतन्त्र हुआ। जिसके फलस्वरूप सम्पूर्ण भारत कई राज्यों में विभक्त हो गया, जिसमें से भारत के पूर्व में स्थित ओडिशा (पूर्व कलिंग) भी एक राज्य बना।
१९०५ की रूसी क्रांति
सन १९०५ में रूसी साम्राज्य के एक विशाल भाग में राजनीति एवं सामाजिक जनान्दोलन हुए जिन्हें १९०५ की रूसी क्रान्ति कहते हैं। यह क्रान्ति कुछ सीमा तक सरकार के विरुद्ध थी और कुछ सीमा तक दिशाहीन। श्रमिकों ने हड़ताल किये, किसान आन्दोलित हो उठे, सेना में विद्रोह हुआ। इसके फलस्वरूप कई संवैधानिक सुधार किये गये जिसमें मुख्य हैं- रूसी साम्राज्य के ड्युमा की स्थापना, बहुदलीय राजनीतिक व्यवस्था, १९०६ का रूसी संविधान।
ओड़िशा का इतिहास
प्राचीन इतिहास
ओडिशा को राजा ओड् ने बसाया व अपने नाम पर ओड्वंश चलाया जो भागीरथवंश थे।
१९०५ की रूसी क्रांति
क्रांति के कारण
रूस की 1905 की क्रांति के कारण उसकी राजनीतिक, सामाजिक परिस्थितियों में निहित थे। जापानी युद्ध ने केवल उत्प्रेरक का कार्य किया। युद्ध में पराजय के कारण रूस की जनता का असंतोष इतना बढ़ गया था कि उसने राज्य के विरूद्ध विद्रोह कर दिया। इस क्रांति के कारण ही सरकार को जापान से युद्ध बंद कर शांति संधि करनी पड़ी। इस क्रांति के कारण निम्नलिखित थे -
ओड़िशा का इतिहास
२६१ ई. पू.
ओडिशा का धुंधला भूत कलिंग पर अशोक महान की चढ़ाई बताता है। अशोक मगध का शक्तिशाली सम्राट था। दस लाख से अधिक लोग मारे गये, पंद्रह लाख से अधिक बंदी हुए और इतने ही लोग युद्ध के बाद में मृत्यु को प्राप्त हुए। इस महान हत्या काण्ड ने अशोक को ऐसा विचलित किया, कि उसने भविष्य में कदापि कोई युद्ध ना करने का निर्णय लिया। उसने अहिंसा की राह पर चलना आरम्भ किया, एवं बौद्ध धर्म अपनाया। बौद्ध धर्म उसके राज्य में बहुत फैला और राज्य भर में फैल गया।
१९०५ की रूसी क्रांति
तात्कालिक पृष्ठभूमि
रूस में जापान के विरूद्ध युद्ध को जनता का समर्थन प्राप्त नहीं था। रूस की जनता यह नहीं जानती थी कि युद्ध किस उद्देश्य से लड़ा जा रहा है। युद्ध का प्रबंधन कुशलता से नहीं किया गया था। भ्रष्टाचार इस सीमा तक बढ़ गया था कि जनता ने जो उपहार सैनिकों के लिए दिये थे, वे नगरों में खुले आम बेचे जा रहे थे। पराजय से जनता में निराशा बढ़ती जा रही थी। 27 दिसम्बर को सम्राट् की दूसरी घोषण प्रकाशित हुई। इसमें सुधार कार्यक्रम पर कई प्रतिबंध लगा दिये गयें जैसे सभाओं की स्वतंत्रता नहीं दी जा सकती थी। इससे रूस की जनता को मालूम हो गया कि सरकार अपनी शक्ति निरंकुश रखना चाहती थी और सुधार करने के लिए उसकी इच्छा नहीं थी।
खूनी रविवार
जार की घोषणाओं से सुधारवादी संतुष्ट नहीं थे। अब इस आंदोलन में श्रमिक वर्ग भी सम्मिलित हो गया। जनवरी 1905 में राजधानी सेंट पीटर्सबर्ग में हड़तालें हुई। श्रमिक संगठन पर एक उदारवादी पादरी, फादर गेपन का प्रभाव। यह संगठन श्रमिकों की आर्थिक समस्याओं पर विचार करने के लिए बनाया गया था लेकिन श्रमिक वर्ग में राजनीतिक जागृति बढ़ रही थी। अतः फादर गेपन को अपना प्रभाव बनाये रखने के लिए आंदोलन को राजनीतिक रूप भी देना पड़ा। उसके नेतृत्व में राजधानी के श्रमिकों ने कई माँगों के लेकर हडताल कर दी। वार्ता असफल होने के बाद गेपन ने जार के समक्ष याचिका प्रस्तुत करने का निश्चय किया। 22 जनवरी, 1905 को रविवार के दिन उसके नेतृत्व में हजारों श्रमिकों का जुलूस शांतिपूर्ण था लेकिन महल के सामने मैदान में सैनिकों ने उस पर गोलियाँ चलायीं जिससे सैकड़ों प्रदर्शनकारी मारे गये। इस घटना से क्रांति आंरभ हो गयी।
ओड़िशा का इतिहास
२३२ ई. पू.
अशोक की मृत्यु। मौर्य वंश १८५ ई.पू. तक चला।
१९०५ की रूसी क्रांति
जार द्वारा सुधारों की घोषणा
सुधारवादी आंदोलन अब स्पष्ट रूप से क्रांतिकारी आंदोलन बन चुका था। यातायात और संचार साधन हड़तालों के कारण अवरूद्ध हो गये। थे। जनता के बढ़ते हुए असंतोष के कारण जार ने 3 मार्च को फिर सुधारों की घोषणा की। जार ने कहा कि वह साम्राज्य के योग्यतम व्यक्तियों को कानून बनाने के कार्य में सम्बद्ध करना चाहता था। अपै्रल व जून में अनेक सुधारों की घोषणा भी की गयी और जनता से कहा गया कि वे सुधारों के विषय पर अपने स्मरण पत्र प्रस्तुत करें।
ओड़िशा का इतिहास
प्रथम शताब्दी ई. पू.
कलिंग मौर्य शासन से निकल गया। वहां चेदि वंश के प्रथम राजा महामेघवाहन ने आरम्भिक प्रथम शताब्दी में राज्य किया।
१९०५ की रूसी क्रांति
क्रांति का प्रसार
सुधारों की इन चर्चाओं के साथ हड़तालों का दौर भी चल रहा था। सारे देश के श्रमिकों ने हड़ताल कर दी थी। स्थान-स्थान पर पुलिस और श्रमिकों की मुठभेंड़े भी हो रही थीं। 14 जून को काला सागर के एक जहाज ‘प्रोटीओमकिन’ के नाविकों ने विद्रोह कर दिया। इस बीच सुदूरपूर्व के दो युद्धों में रूस की निर्णायक पराजय हो चुकी थी। मार्च 1905 में जापान ने मुदकन में रूसी सेना को पराजित कर दिया था। जल युद्ध में जापानियों ने रूस के जहाजी बेड़े की सुसीमा के युद्ध में नष्ट कर दिया था।
ओड़िशा का इतिहास
४९ ई. पू.
तृतीय चेदि राजा खारवेल आसीन हुआ और उसने अत्यधिक सैन्य गतिविधियां आरम्भ कीं। उसकी शक्ति की महानता भारत के पूर्व से पश्चिमी छोर तक फैली। उत्तर में मथुरा से दक्षिण]] में पांड्य वंश के राज तक। उसके राज्य में जैन धर्म फला-फूला।
१९०५ की रूसी क्रांति
अगस्त घोषणा
सुसीमा की पराजय के बाद सुधारवादियों ने पुनः सुधार की माँग प्रस्तुत की। इस बार जेम्सतेवों सुधारवादियों के दोनों वर्ग नरम-सुधारवादी और उदार-सुधारवादी एक हो गये। उनका संयुक्त अधिवेशन हुआ जिसमें नगरों के प्रतिनिधियों ने भी भाग लिया। इस सम्मेलन ने जार के पास एक प्रतिनिधिमण्डल भेजा। प्रतिनिधिमण्डल ने जार से भेंट करके ‘सम्राट और जनता’ के सहयोग के लिए प्रार्थना की लेकिन इसका सरकार की प्रतिक्रियावादी नीति पर कोई प्रभाव नहीं पड़ा। 28 जून को नगर परिषदों का एक वृहद सम्मेलन हुआ जिसमें माँग की गयी कि जेम्सतेवों सम्मेलन की योजना को स्वीकार किया जाये। 19 जुलाई को जेम्सतेवों तथा नगर परिषदों का संयुक्त सम्मेलन हुआ जिसमें संविधान की रूपरेखा स्वीकृत की गयी। सरकार ने इस पर कोई ध्यान नहीं दिया लेकिन अपनी ओर से 6 अगस्त को घोषणा प्रकाशित की जिसमें ड्यूमा की स्थापना के बारे में कहा गया था। इसे अत्यंत सीमित मताधिकार पर चुना जाना था और इसकी स्थिति परामर्श देने की थी। यह सरकार का अधूरा प्रयास था। अनुदारवादियों को छोड़कर किसी दल ने इस योजना को स्वीकार नहीं किया।
ओड़िशा का इतिहास
द्वितीय शताब्दी
आरम्भिक द्वितीय शताब्दी में, सातवाहन राजा गौतमीपुत्र सातकर्णी ने पश्चिम में नासिक पर अधिकार कर लिया। यह अधिकार यज्ञश्री सातकर्णी (१७४-२०२ ई) तक चला।
१९०५ की रूसी क्रांति
क्रांति की असफलता
1905 की क्रांति असफल हो चुकी थी लेकिन सुधारवादियों को अभी ड्यूमा से आशा थी। शीघ्र ही यह स्पष्ट हो गया कि सरकार अपनी रूचि की ड्यूमा चाहती थी। प्रथम ड्यूमा को दो माह बाद भंग कर दिया गया। इसके सदस्यों ने देश से सरकार के प्रति असहयोग की अपील की लेकिन देश आंदोलनों से थक चुका था, अतः इसका प्रभाव नहीं पड़ा। सरकार ने छुटपुट विद्रोह को निर्दयता से कुचल दिया। दूसरी ड्यूमा में भी सरकार विरोधी सदस्यों का बहुमत था। इसे भी भंग कर दिया गया। इसके बाद सरकार ने मताधिकार सीमित करके चुनाव कराये। इससे तीसरी ड्यूमा में सरकार के समर्थकों को बहुमत प्राप्त हो गया। यद्यपि ड्यूमा बनी रही लेकिन वह सरकार से सहयोग करती रही और सरकार की इच्छा के अनुसार चालती रही।
असफलता के कारण
क्रांति की असफलता के कारण निम्नलिखित थे -
ओड़िशा का इतिहास
तृतीय शताब्दी
यज्ञश्री सातकर्णी की मृत्यु के बाद कलिंग का इतिहास कुछ समय तक अंधकारमय है। कुछ गौण वंश, जैसे उत्तर भारत के कुषाण वंश ने कुछ राज्य किया। विदेशी इंडो-साय्थियन मुरुण्ड, फिर नागा लोगों ने इस धरती पर शासन किया, जबतक कि समुद्रगुप्त ने अपनी दक्षिण भारतीय अभियान आरम्भ नहीं किया।
१९०५ की रूसी क्रांति
अर्ध संवैधानिकता का युग (1906-1917)
1905 की क्रांति असफल होने के बाद रूस में स्वेच्छाचारी शासन पूर्ण रूप से स्थापित हो गया था। शासन की नीति प्रतिक्रियावादी और दमनात्मक थी लेकिन ड्यूमा का अस्तित्व बने रहने से शासन का स्वरूप अर्ध-संवैधानिक था। 1912 ई. में चौथी ड्यूमा चुनी गयी। वह भी शासन से सहयोग करती रही। उसके समय में प्रथम विश्वयुद्ध में रूस शामिल हुआ और 1917 में क्रांति हुई। युद्ध की असफलताओं के कारण अविश्वास का वातावरण बन गया। इससे ड्यूमा और सरकार के मध्य मतभेद उत्पन्न हो गये। इस संघर्ष में दोनों ही दुर्बल हो गये जिससे अंत में सत्ता बोल्शेविकों के हाथों में चली गयी।
ओड़िशा का इतिहास
३५० ई.
मगध सम्राट समुद्रगुप्त ने दक्षिणावर्ती अभियान किये और कलिंग के भागों को अधिकृत किया। यह दावे कुछ शक के घेरे में आते हैं। ब्राह्मणधर्म ने अपनी जड़ें फिर मजबूत करनी आरम्भ कीं।
३५०-४९८ ई.
समुद्रगुप्त के आक्रमण के तुरन्त बाद ही माठर वंश का एक नयी शक्ति के रूप में उदय हुआ। उन्होंने पारलाखेमुंडी से आक्रमण करने शुरु किये। इन्होंने कलिंग पर ४९८ ई. तक राज्य किया। इस राज्य में कलिंग की समृद्धि खूब पनपी, जो कि उनके बढ़ते व्यापार, इत्यादि के कारण था। ब्राह्मणधर्म पक्का हो गया था।
५०० ई.
पूर्वी गंग वंश का राज्य आरम्भ हुआ।
छठी – सातवीं शताब्दी
ओडिशा के तटीय क्षेत्रों में एक नया वंश शैलोद्भव वंश का उदय हुआ। इनका प्रभाव उत्तर में महानदी से लेकर दक्षिण में महेंद्रगिरि तक था। शैलोद्भव राज्य में यहां का सुदूर व्यापार खूब पनपा, खासकर इनके सुवर्णद्वीप (वर्तमान म्यांमार), से राजनयिक सम्बंधों के कारण।
६२१ ई.
उत्तर भारतीय स्थानेश्वर (वर्तमान हरियाणा में) के सम्राट हर्षवर्धन ने उत्कल पर आक्रमण कर, छिलका झील तक अधिकरण किया। बौद्ध धर्म बढ़्ने लगा।
६३० ई.
ह्वेन त्सांग ने ओडिशा की यात्रा की।
६४७ ई.
अंतिम घोषित हिन्दू सम्राट हर्षवर्धन की मृत्यु।
भूआम काल आरम्भ उन्मत्त सिंह द्वारा शिवाकरदेव के शैलोद्भव राज्य पर आक्रमण से होता है। भुआमाओं ने बौद्ध धर्म को आश्रय दिया। इस वंश के कुछ महिला शासक भी रहे, जैसे त्रिभुवन महादेवी एवं दंडी महादेवी। इस राज्य के साथ साथ ही कुछ स्वतंत्र राज्य क्षेत्र भी उपजे, जिन्हें मण्डल कहा गया।
१०३८ ई.
पांचवी शताब्दी के अंत तक जो गंग वंश हल्का पड़ने लगा था, वह वज्रहस्त पंचम के साथ फिर उठा, जिसने सोमवंशी शासक कामदेव को हराकर कलिंग पर गंग वंश का वर्चस्व पुनर्स्थापित किया।
१०५० ई.
गंग वंश के राजा चोडगंग देव गद्दी पर बैठे।
१११२ ई.
चोडगंग देव ने उत्कल पर आक्रमण किया और अधिकृत किया। वैष्णव मत का परम भक्त, राजा जगन्नाथ मंदिर, पुरी बनवाता है। इस राजा के काल में ही प्रसिद्ध मध्यकालीन संत रामानुजाचार्य ने ओडिशा भ्रमण किया।
११४७ ई.
चोडगंग देव का देहावसान हुआ। उसके बाद पंद्रह राजाओं ने गंग वंश चलाया।
१२११ ई.
अनंग भीम देव तृतीय ने गद्दी संभाली। उस ही ने जगन्नाथ मंदिर, पुरी का निर्माण कार्य सम्पन्न कराया था। राजा अनंग ने ही एक नयी नगरी अभिनव बाराणसी कटक (वर्तमान कटक) को बसाया। यह महानदी से काठजोड़ी नदी के संगम पर था।
१२३८ ई.
अनंग भीम देव तृतीय की मृत्यु। उसके पुत्र नृसिंह देव ने गद्दी संभाली। उस ही ने कोणार्क का प्रसिद्ध सूर्य मंदिर बनवाया।
१२४४ ई.
नृसिंह देव ने अंग देश पर आक्रमण किया।
१३६१ ई.
सुलतान फिरोज़ शाह तुगलक ने गंग राज्य पर हमला किया और वाराणसी कटक को अधिकृत किया।
१५६७ ई.
बंगाल के सुलतान, सुलेमान कर्रानी ने ओडिशा पर हमला बोला।
१५६८ ई.
सारंगगढ़ के सामंत, रामचंद्र भंज, ने विद्रोह कर, स्वयं को राजा घोषित किया। मुकुंद देव की रामचंद्र भंज से युद्ध में मृत्यु हुई। सुलेमान कर्रानी के पुत्र, बयाज़िद से हार होने पर भंज की भी मृत्यु। उसकी मृत्यु के साथ ही ओडिशा पर अफग़ान शासन आरम्भ हुआ।
१५९०-१५९५
तत्काली अफगान शासक के मुगल अधीनता अस्वीकार करने पर, ओडिशा मुगल और अफगान युद्ध स्थली बना। यह अभियान १५९५ तक चला और अन्ततः मुगलों ने अफगानों का शसन समाप्त किया।
१५९२-१७५१ ई.
अकबर के राजपूत जनरल, राजा मानसिंह के आगमन के साथ ही, ओडिशा में मुगल साम्राज्य का अधिपत्य हुआ। अकबर के आदेशानुसार, ओडिशा को पांच सरकारों में बांटा गया: जलेश्वर (मेदिनीपुर सहित), भद्रक, कटक, चिक खोल, एवं राजा महेन्द्री जनपद (राजाहमुन्द्री| इस प्रकार ओडिशा बंगा सूबे के अन्तर्गत मुगल साम्राज्य का भाग बना। इसी काल में व्यापारियों ने सुदूर व्यापार बढ़ाये और यूरोपीय व्यापारियों को आकर्षित किया। पुर्तगालियों, फ्रांसीसियों, डच एवं अंग्रेज़ों ने ओडिशा की अन्तर्राष्ट्रीय बाज़ारों में, आर्थिक सामर्थ्य को पहचाना।
१६७० ई.
कवि सम्राट उपेन्द्रनाथ भंज, १६७० में पैदा हुए।
१७२८ ई.
हैदराबाद के निजाम ने गंजाम एवं चिकाकोल (श्रीककुलम) पर अधिकार किया, एवं स्वयं को उत्तरी सरकार घोषित किया।
१७५१ – १८०३ ई.
ओडिशा का मराठा प्रशासन आरम्भ हुआ, जिसमें रघुजी भोंसले प्रथम, क्षेत्रीय अध्यक्ष बने। मराठा राज, १८०३ तक चला, जब ब्रिटिश सेना ने उसपर अधिकार किया। मराठा राज्य ओडिशा के लिये अत्यधिक दुःखदायी रहा, जिसमें कुप्रशासन, अराजकता, अव्यवस्था, हिंसा, इत्यादि छायी रही। मराठा राज में धर्म एवं धार्मिक संस्थानों को लाभ हुआ, जिससे ओडिशा तीर्थ तथा पर्यटन का आकर्षण बना। ओडिआ साहित्य ने भी काफी उत्थान किया।
१६३३
ईस्ट इंडिया कम्पनी ने हरिहरपुर एवं बालेश्वर में व्यापार केन्द्र बनाये।
१७५७ – १७६४
१७५७ में प्लासी के युद्ध उपरांत, एवं १७६४ में बक्सर के युद्धोपरांत ब्रिटिश साम्राज्य ने अधिक भारतीय क्षेत्र अधिकृत करने का अभियान चलाया। ओडिशा बंगाल के पड़ोसी होने से, इस योजना से तुरन्त प्रभावित हुआ।
१८०३ ई.
कर्नल हर्कोर्ट के अधीन, ब्रिटिश सेना ने दक्षिण में गंजाम से कूच आरम्भ किया और मुगलबन्दी जिले कटक, पुरी, बालेश्वर और अन्ततः सम्पूर्ण ओडिशा पर अधिकार किया। ओडिआ में छपी प्रथम पुस्तक “न्यू टेस्टामेण्ट” सीरमपोर बाप्टिस्ट मुद्रणालय से प्रकाशित हुई।
कर्नाटक संपर्क क्रांति एक्स्प्रेस २६२९
कर्नाटक संपर्क क्रांति एक्स्प्रेस 2629 (ट्रेन कोड: 2629) भारतीय रेल द्वारा संचालित एक संपर्क क्रांति गाड़ी है। यह गाड़ी यशवंतपुर जंक्शन रेलवे स्टेशन (स्टेशन कोड: YPR) से 01:30PM बजे छूटती है और ह निजामुद्दीन रेलवे स्टेशन (स्टेशन कोड: NZM) पर 09:20AM बजे पहुंचती है। इसकी यात्रा अवधि है 43 घंटे 50 मिनट। यह ट्रेन सप्ताह में मंगलवार, गुरुवार को चलती है।
ओड़िशा का इतिहास
१८१८ ई.
बक्शि जगबन्धु बिद्याधर के नेतृत्व में, खोर्द्धा के पिकास (पाइक) ब्रिटिश शासन के विरोध में उठे, जिसे प्रसिद्ध १८१७ का पिकास विद्रोह (पाइक बिद्रोह) कहा गया है। यह मूलतः भूमि अधिग्रहण के गलत प्रयासों के विरुद्ध था, जो कि ब्रिटिश राज द्वारा चलाया जा रहा था।
१८२२ ई.
ओडिशा में ईसाई मिश्नरियां आयीं।
१८३७ ई.
मिश्नरियों ने कटक मिशन प्रेस की स्थापना की।
१८३९ ई.
फारसी भाषा के स्थान पर ओडिआ को दरबार की भाषा घोषित किया गया।
१८४३ ई.
फकीर मोहन सेनापति का जन्म।
१८४८ ई.
कुलब्रुद्ध मधुसूदन दास का जन्म।
१८४९ ई.
मिश्नरियों ने प्रथम ओडिआ पत्रिका, ज्ञानारुण निकाली।
१८५५
सन्त कवि भीम भोई प्रकट हुए। सम्बलपुर, पुरी के चाखी खूंटिया, पोदाहट के अर्जुन सिंह ने सिपाहियों के संग देशव्यापी सिपाही विद्रोह किया।
१८६५
१८६५ में शासन की असफलता से, सामान्य फसल बर्बाद हुई और ओडिशा में भयंकर दुर्भिक्ष (नअंक दुर्भिक्ष) पड़ा, जिसमें वहां के लगभग दस लाख लोग मरे गये। भारी लापरवाही, प्रशासन का दुर्व्यवहार, संचार की कमी और अपर्याप्त ध्यान से ओडिशा के हरेक तीन में से एक वासी मृत्यु को प्राप्त हुआ। प्रांत के लोगों के पहल करने से, ओडिशा की दूसरी प्रेस, कटक प्रिंटिंग प्रेस स्थापित हुई। यहां से प्रथम समाचार पत्र उत्कल दीपिका प्रकाशित हुआ। १८६६
१८६६-१९००
उन्नीसवी शताब्दी के अंतिम दौर में, लोगों में नयी जागरुकता आने लगी थॊ। आधुनिक शिक्षा का उत्थान, मध्यम-वर्गीय समाज की बुद्धिमता, प्रेस का आगमन, कई सप्ताहिक, एवं अन्य आवधिक समाचार-पत्रों का मुद्रण, व अन्य कई बुद्दिजीवियों द्वारा मुद्रित सामग्री का प्रचार, जैसे फकिर मोहन सेनापति, राधानाथ रथ, सामजिक, धार्मिक एवं सांस्कृतिक गतिविधियों में बढ़ोत्तरी व कई समूहों, जैसे भारतीय राष्ट्रीय कांग्रेस की स्थापना से सभी ओडिआ क्षेत्र एक प्रशासन से जुड़ने लगे।
१९५०
स्वतंत्रता एवं गणतंत्रता आने से ओडिशा के, व कई पड़ोसी रजवाड़ों को अपनी सार्वभौमिकता छोड़नी पड़ी। इन रजवाड़ों व अन्य प्रांतीय गवर्नर शासित प्रेसीडेंसियों के विलयन से 19 अगस्त, 1949 को नये ओडिशा राज्य का गठन हुआ, जो कि अपने पूर्व रूप से दुगुना था।
१९५६-१९५९
स्वतंत्रता उपरांत तीसरी बार मंत्रीमण्डल का गठन डॉ॰एच.के.महताब के नेतृत्व में हुआ। ओडिशा साहित्य अकादमी की स्थापना हुई। हीराकुद बांध पूर्ण हुआ। राउरकेला इस्पात संयंत्र की स्थापना हुई।
१९५९ – १९६१
ओडिशा राज्य विद्युत परिषद का गठन हुआ।
१९६१-१९६३
कांग्रेस की पांचवी विधान-सभा चुनावों मे जीत के साथ ही बीजू पटनायक की मुख्य-मंत्री बने। उन्होने कई औद्योगिक परियोजनाएं आरम्भ कीं। इनमें से सबसे महत्वपूर्ण परियोजनाएं थीं, पारादीप पत्तन एवं एक्स्प्रेस हाइवे, जिससे पारादीप पोर्ट खनन क्षेत्रों से जुड़ पाया। इनके अलावा बालीमेला, तालचेर परियोजनाएं, सुनाबेडा में मिग विमान की निर्माणी भी अति महत्वपूर्ण परियोजनाएं थीं।
१९६३-१९६५
छठी विधान-सभा के मंत्रीमण्डल में कांग्रेस ने बीरेन मित्र को मुख्य मंत्री बनाया।
१९६५-१९६७
सातवीं विधान-सभा के मंत्रीमण्डल में कांग्रेस ने सदाशिव त्रिपाठी को मुख्य मंत्री बनाया।
१९६२
भुवनेश्वर में ओडिशा कृषि एवं प्रौद्योगिकी विश्वविद्यालय की स्थापना। ओडिशा औद्योगिक विकास निगम एवं ओडिशा लघु उद्योग निगम की स्थापना हुई।
खाली घोंसले का संलक्षण
खाली घोंसले के संलक्षण (Empty nest syndrome) दुःख और अकेलेपन की एक भावना है जो अक्सर माता-पिता महसूस करते हैं जब उनके बच्चे पहली बार घर छोड़ते हैं। बच्चों के घर छोड़ने का कारण स्वयं पर जीने का प्रारंभ करना या कॉलेज या विश्वविद्यालय में भाग लेना हो सकता हैं। यह एक नैदानिक स्थिति नहीं है।
ओड़िशा का इतिहास
१९६६-१९६७
पारादीप पोर्ट]] पूर्ण हुआ। ब्रह्मपुर विश्वविद्यालय एवं संबलपुर विश्वविद्यालय की स्थापना हुई। कांग्रेस का दूसरा भाग जेना कांग्रेस श्री हरेकृष्ण महताब के नेतृत्व में अलग हुआ।
खाली घोंसले का संलक्षण
लक्षण और प्रभाव
खाली घोंसले के सिंड्रोम के लक्षणों में अवसाद, उद्देश्यहीनता की भावनाएं, अस्वीकृति की भावनाएं, या बच्चे के कल्याण की अत्यधिक चिंता एवं तनाव शामिल हो सकते है। माता-पिता जो खाली घोंसले के संलक्षण का अनुभव करते हैं, अक्सर सवाल करते हैं कि उन्होंने अपने बच्चे को स्वतंत्र रूप से जीने के लिए पर्याप्त रूप से तैयार किया है या नहीं।
ओड़िशा का इतिहास
१९७१-१९७२
मार्च १९७१ में नौंवीं विधान सभा में, मध्यावधि चुनावों में अनिर्णायक परिणाम के चलते, स्वतंत्र पार्टी, झारखंड पार्टी एवं उत्कल कांग्रेस पार्टी ने संयुक्त सरकार बनायी, जिसके मुख्य मंत्री बने श्री बिस्वनाथ दास।
खाली घोंसले का संलक्षण
परछती
माता-पिता का इस् संलक्षण से निपटने के लिए सबसे आसान तरीकों में से एक अपने बच्चों के संपर्क में रहना है। सेलफोन, टेक्स्ट मैसेजिंग और इंटरनेट जैसे तकनीकी विकास, माता-पिता और उनके बच्चों के बीच बढ़ते हुए संचार में मदद् करते हैं।
ओड़िशा का इतिहास
१९७२-१९७३
शासन कर रही गठबंधन सरकार में कई विवादों के चलते श्रीमती नंदिनी सतपथी मुख्य मंत्री बनीं। १९७३ में ओडिशा में राष्ट्रपति शासन लागू हुआ।
खाली घोंसले का संलक्षण
परछती
खाली घोंसले के संलक्षण के पीड़ित् माता-पिता अपने तनाव को अपने खाली समय में अपने किसी शौक का पीछा करके कम कर सकते हैं। एक-दूसरे, दोस्तों, परिवारों या पेशेवरों के साथ उनके दुःख पर चर्चा करना उनकी मदद कर सकता है। विशेषज्ञों ने यह सलाह दी है कि अभिभूत माता-पिता एक पत्रिका मे अपनी भाँवनाँए दर्ज करें, या अगर वे पूर्णकालिक माता-पिता हों तो काम पर वापस जाएँ।
ओड़िशा का इतिहास
१९७४-१९७६
नंदिनी सतपथी ने ग्यारहवीं मुख्यमंत्री पद शपथ ग्रहण की।
१९७७
श्री बिनायक आचार्य को बारहवां मुख्य मंत्री बनाया गया। यह सरकार केवल १२३ दिनों में फिर गिरी। मध्यावधि चुनावों में बीजु पटनायक, जनता पार्टी से १४७ में से ११० सीटों से विजयी हुए, व श्री. नीलमणि राउतराय मुख्य मंत्री बने। यह सरकार १९८० तक चली।
१९८१
पुरी में श्री जगन्नाथ संस्कृत विश्वविद्यालय की स्थापना हुई।
१९८५-१९८९
नौंवें ओडिशा विधान-सभा चुनावों में कांग्रेस पार्टी की अपूर्व जीत पर जानकी बल्लभ पटनायक पंद्रहवें मुख्य मंत्री बने।
१९८९-१९९०
श्री पटनायक के त्याग-पत्र देने पर हेमानंद बिश्वाल सोलहवें मुख्य मंत्री बने।
१९९०-१९९५
बीजू पटनायक के नेतृत्व में जनता दल की दसवें विधान-सभा चुनावों में जीत हासिल की।
अमेरिकी मनश्चिकित्सक संघ
अमेरिकी मनश्चिकित्सक संघ (अमेरिकन साइकियाट्रिक एसोसिएशन / एपीए) संयुक्त राज्य अमेरिका के मनश्चिकित्सकों और प्रशिक्षु मनोचिकित्सकों का मुख्य पेशेवर संगठन है। यह विश्व का सबसे बड़ा मनोरोग संगठन है।  इसके लगभग 38,800 सदस्य हैं जो अधिकंशतः अमेरिकी हैं लेकिन अन्य देशों के भी कुछ मनोचिकित्सक इसके सदस्य हैं। एसोसिएशन विभिन्न पत्रिकाओं और पैम्फलेटों के साथ-साथ मानसिक विकारों के नैदानिक और सांख्यिकीय मैनुअल (डीएसएम) का प्रकाशन करता है जिसका पूरे विश्व में मानसिक विकारों के निदान के लिए एक मार्गदर्शिका के रूप में उपयोग किया जाता है।
फ़्लोरा
फ़्लोरा  (Flora, लातिनी:Flora; उच्चारण: फ़्लोरा ) किसी क्षेत्र अथवा काल विशेष में पाए जाने वाले पौधों और वनस्पतियों के समूह को कहते हैं। आमतौर पर इसमें उस क्षेत्र में मानव द्वारा बाहर से लाकर स्थापित प्रजातियों को शामिल नहीं किया जाता। कभी कभी बैक्टीरिया और कवकों को भी फ़्लोरा में शामिल किया जाता है, जैसे gut flora अथवा skin flora जैसी शब्दावलियों में इसका प्रयोग।